S-au scurs aproape șase ani de când nu mi-am văzut soțul, maestere.
Trebuie să știu.
Va rămâne în viață?
Și-a condus marinarii într-o ambuscadă.
O corabie făcută să pară abandonată.
În luptă, pumnalul unui corsar i-a tăiat beregata.
A căzut peste bord, în mare.
Rana a fost gravă. A pierdut mult sânge.
Însă mai îngrijorătoare este febra ce a urmat.
Maesterul corabiei a spus că se mistuie pe dinăuntru.
- Au venit corbii de la...? - Pe înserat, prințesă.
Așadar sosesc în trei zile.
Faceți pregătirile necesare pentru sosirea sa, maestere Kelvyn!
Șarpele Mării este puternic.
Nu încape îndoială.
Cu toate astea, am văzut și flăcăi răpuși de febră.
Nu voi îngădui vorbe sumbre în casa mea, Vaemond.
Îmi iubesc fratele.
Dar să nu ne amăgim singuri.
Se poate să-și dea duhul pe corabie. Și cine va urca pe Tronul Driftwood?
Bunica se simte destul de bine aici.
Cârmuiește doar în lipsa soțului ei.
La moartea lui, tronul va fi moștenit.
De Lucerys Velaryon, potrivit dorinței soțului meu.
Împărtășesc sângele Șarpelui Mării
și sunt cea mai apropiată rudă a sa în viață.
Ai grijă, cumnate! Vorbele tale aduc a trădare.
E adevărat ce-ți grăiesc, Rhaenys.
Iar tu știi prea bine.
S-a hotărât deja.
De un bărbat a cărui ambiție a abătut asupra noastră numai nenorociri în lanț.
Fratele meu ține doar la cărțile de istorie.
Dar cum rămâne cu neamul Velaryon? Va fi lăsat să se stingă?
Înlăturat de vlăstarele Casei Strong?
Driftmark îmi aparține, sunt îndreptățit să-l conduc.
Și, cu toate că m-aș bucura să am parte de sprijinul tău, nu îmi e de trebuință.
Vânturile s-au schimbat.
Coroana are motive întemeiate să fie de partea mea.
Vărul meu, regele, ți-ar tăia limba pentru asta.
Dar pe Tronul de Fier, de o vreme încoace, nu mai stă un rege, cumnată.
Stă o regină.
Syrax a depus un nou rând de ouă.
Trei ouă.
Aveți grijă să fie duse în camera încălzită.
De îndată, prințul meu!
Maesterul a adus asta.
Tocmai ce-a sosit de la lady Baela, din Driftmark.
Cuceritorul și surorile sale au pornit pe mare cu o oaste numeroasă.
Și au tras pe uscat la gura râului Blackwater.
- „Sfârșitul”? - Gura.
Gura. Haide, Jace, că știai!
- Hai, Jace! - Poate că ajunge pe azi.
Nu. Vreau să continui.
Maestere?
Aegon a poruncit ca pomii să fie...
- ...uciși. - Doborâți.
E un cuvânt asociat. Nu mă aștept să înveți valyriana într-o zi, Jace.
Un rege ar trebui să cinstească tradițiile strămoșilor săi.
Ei bine, dacă nu ai de gând să-ți detronezi propria mamă,
ai timp din belșug să înveți.
Lasă-ne!
Joffrey? Vino!
Are de gând să pună la îndoială legitimitatea lui Luke.
Și, implicit, dreptul meu și al lui Jace la tron.
Vaemond ține doar la Driftmark și la neamul Velaryon.
Nu îl interesează politica noastră.
Și-a unit deja forțele cu Otto Hightower?
De asta mă tem.
Rhaenys a plecat la curte. Doar nu are de gând să-l susțină!
Nu. Orice neînțelegeri am fi avut, nu e o femeie crudă.
- Și nici nătângă. - Neînțelegeri?
Crede că i-am omorât fiul ca să ne putem căsători.
Da. Cu toate astea, a luat-o pe Baela sub aripa ei.
Da, cinstește amintirea Laenei. Pe noi nu ne îndrăgește.
Atât de departe a ajuns veninul viperei?
Viperele conduc în numele tatălui meu.
Iar tata...
Am încotro?
Atunci, spre Debarcaderul Regelui!
Bun-venit Rhaenyrei, din Casa Targaryen,
prințesă de Piatra Dragonului, moștenitoarea Tronului de Fier,
și prințului-consort, Daemon Targaryen!
Bun-venit înapoi, prințesă!
Lord Caswell...
Aș spune că e plăcut acasă, dar nu recunosc mai nimic.
Ne bucurăm în continuare de taxe vamale mai mari
după ocuparea Insulelor Stepstones,
iar măsura în care le valorificăm
depinde de încasările căpitanului de port.
Din care...
septonii au cerut din nou o jumătate pentru un bust din bronz
pe care doresc să-l comande pentru Festivalul Mamei,
ceea ce nu aș recomanda...
Îți mulțumesc pentru calculele amănunțite, lordule Beesbury.
Îți amintesc...
V-au sosit oaspeții, Alteță.
Nădăjduiesc că au fost primiți potrivit rangului lor.
Cum ați poruncit, lordule Mână.
Din câte am înțeles,
lordul Corlys și-a dorit ca nepotul său, Lucerys,
să-i urmeze ca Stăpân al Valurilor.
Băiatul a fost crescut mai toată viața departe de Driftmark.
Da, poate călări un dragon, dar poate conduce o flotă?
Iscusința nu îi știrbește dreptul la tron.
Șarpele Mării nu l-a numit formal moștenitor, dacă se va ajunge acolo.
Coroana trebuie să aleagă ce e mai bine pentru regat.
Este fiul lui Laenor. Ce temei ar putea exista pentru...?
Într-adevăr, „ce”, lordule Beesbury.
Într-adevăr, „ce”.
Vom asculta petiția prințesei Rhaenyra și a celorlalți pretendenți
- ...mâine. - Pretendenți?
Vă cer iertare, lorzii mei. Trebuie să ne întâmpin oaspeții.
Să percepem dări pe comerțul cu lână nouă?
Alteță!
S-a ivit o chestiune ce trebuie soluționată.
Orice ar fi, ser Arryk, va trebui să aștepte.
Sunt Erryk, Alteță.
Desigur. Iertare, ser!
E vorba despre prinț. S-a ivit o chestiune delicată în odăile sale.
Tată?
Cine e acolo?
Tată...
Eu sunt, Alteță.
Rhaenyra.
Am venit împreună cu Daemon.
A, Daemon...
Daemon.
Daemon!
Ajută-mă să mă ridic.
S-a scurs atât de mult timp!
Șarpele Mării a fost grav rănit în bătălia din Insulele Stepstones.
Poftim? Ai câștigat războiul ăla cu mulți ani în urmă.
Nu.
Triumviratul a renăscut.
Luptele s-au reluat.
Există o petiție referitoare la succesiunea din Driftmark
și la moștenitorul Tronului Driftwood.
Petiții?
Alicent și Otto se ocupă acum de toate lucrurile astea.
Nu, frate, ascultă-mă!
Trebuie să-l susții pe Lucerys...
ca urmaș al lui Corlys Velaryon.
A pățit ceva lordul Corlys?
Tată, am vrea să-ți prezentăm pe cineva.
Daemon!
Frate...
Cine e pruncul?
Tată...
el e Aegon.
Aegon!
Iar el e Viserys.
Viserys!
Ăsta da nume vrednic de un rege!
Îmi pare rău. Iertați-mă.
Îmi pare rău.
Iertare.
Vă rog!
Ceaiul meu.
- Ceaiul meu. - Care ceai? Ăsta?
Da.
Am adus-o aici numaidecât.
Nu a mai văzut-o nimeni, Alteță.
Ridică-te, dragă!
Cum te numești?
Mă cheamă Dyana, Alteță.
Mă închin.
Dyana.
Ce nume frumos!
Înțeleg că ai avut un necaz.
I-am adus prințului vinul, l-am pus pe masa sa,
iar când m-am întors...
Nu l-am văzut.
L-am rugat să se oprească, Alteță. Vă spun adevărul.
Trebuie să mă credeți.
Îți mulțumesc că mi-ai spus, Dyana.
Știu că nu a fost vina ta.
Te cred.
Mă credeți?
Da.
Dar mă îngrijorează...
ce ar putea crede alții.
Erai singură cu prințul, nu-i așa?
Da. Eu...
Și nu a mai văzut nimeni ce s-a petrecut între voi doi.
- Dac-ar mai auzi altcineva despre asta... - Nu am spus nimănui.
Le-ai spus lui ser Erryk, Talyei și acum, mie.
Deși eu te socotesc nevinovată, alții s-ar putea îndoi.
Ar putea crede că încerci să-l ponegrești pe prinț sau, mai rău,
că tu l-ai ispitit din capul locului.
Și știi ce pățesc asemenea fete.
Nici prin cap nu-mi trece să mai suflu o vorbă despre asta, Alteță.
Jur pe viața mea.
Sunt sigură de asta.
Pentru deranjul tău.
Ceaiul, Alteță.
E mai bine să fim siguri.
Trezește-te!
Aegon!
Scoală!
Mamă...
- Ce e? - „Ce e”?
„Ce e?” Atât ai de gând să spui în apărarea ta?
S-a întâmplat ceva?
Dyana.
Slujnica.
În numele zeilor...
Fata, Aegon. Cea care a fugit din preajma ta.
A fost doar o distracție nevinovată.
Nu avea de ce să se supere pentru atâta lucru.
Gândește-te la rușinea adusă soției tale. Și mie.
Cum poți să te comporți așa, mai ales într-o zi ca asta?
De ce? Ce e azi?
Nu ești fiul meu.
Nu am cerut asta.
Am făcut tot ce mi-ai cerut și mă străduiesc...
Îmi dau silința, dar nu va fi de ajuns nicicând pentru tine sau tata.
Ați văzut-o pe Dyana? Ar trebui să-i îmbrace pe copii.
Parcă e o altă persoană.
Cred că ar trebui să-l consultăm și pe maesterul Gerardys.
Poate că ar sugera o altă...
Prințesa Rhaenyra. Și prințul Daemon.
Nu ne-am bucurat de prezența voastră de multă vreme.
Într-adevăr, Alteță.
Dar nu suficientă încât să fim întâmpinați la sosire.
Sunt sigură că regina avea treburi urgente, iubirea mea.
Ce știm noi despre cum se conduce un regat?
Nu eu conduc, după cum știți prea bine.
Eu și tata urmăm doar voia și înțelepciunea regelui.
Și cum își exprimă înțelepciunea, mai exact?
Clipind și horcăind?
M-aș mira să mai știe cum îl cheamă. Sau voi.
Sănătatea regelui Viserys s-a șubrezit de când nu l-ați mai văzut.
Suferă dureri cumplite. La sfatul maesterilor...
Maesterii! Desigur. Ei sunt cei care îl fac...
să nu mai știe de el, cu lapte de mac, cât timp Hightowerii îi încălzesc tronul.
Rhaenyra, dacă l-ai vedea fără el, aproape orbit de chinuri...
Alicent, nu mă îndoiesc că a fost un gest înfăptuit din milă, dar spune-mi un lucru.
Pentru suferința regelui, maesterii au prescris
înlăturarea blazoanelor Casei Targaryen
și înlocuirea lor cu statui și stele?
Însemnele Celor Șapte ne călăuzesc pe un drum incert,
- ...amintind de o autoritate superioară. - Iar mâine,
ce autoritate va judeca dreptul fiului meu la moștenirea sa?
Eu. Împreună cu Mâna.
Fiți pe pace, tata e corect și îmi va cere
să uit acuzațiile pe care le-ați făcut azi în această cameră.
E mai mică decât o țineam minte.
Arată exact la fel. Vino, Luke!
Vezi? Ți-am zis eu că va fi tot aici.
Ai crezut că poți mânui buzduganul lui Criston.
Era să-ți zbori capul de pe umeri.
- Ce-ai pățit? - Se holbează toți la noi.
Nimeni nu mi-ar contesta succesiunea în Driftmark...
dacă...
Dacă aș semăna mai mult cu ser Laenor și mai puțin cu ser Harwin Strong.
Nu contează ce cred ei.
Ai luptat bine, prințul meu. Curând vei câștiga turniruri.
Mă doare-n cot de turniruri.
Nepoții mei!
Ați venit să vă antrenați?
Deschideți porțile!
Păstrează-ți cumpătul, Alteță!
Tot ce facem e înspre binele regatului.
Mărturisesc un oarecare neastâmpăr, acum, că a sosit clipa.
Ar putea supraviețui.
Dar trebuie să fim pregătiți, dacă piere.
Regatul s-a bucurat de pace vreme îndelungată.
Este meritul regilor Jaehaerys și Viserys,
dar se întrevede amenințarea războiului și ne-ar putea bate la porți.
În acel moment, vrei ca un copil să se afle în fruntea
celei mai mari flote din Westeros?
Se impune, firește,
să acționăm în interesul supușilor.
Următorul Stăpân al Valurilor vă va fi profund îndatorat, Alteță.
La fel și Driftmark, cu toată forța sa.
Bunico?
Rhaena!
Baela a spus că te găsim aici.
S-a descurcat de minune sub oblăduirea ta, ai...
crescut-o admirabil.
Vorbele tale îmi fac cinste, prințesă.
Aș putea vorbi doar cu prințesa, Rhaena?
Prințesă...
M-am întrebat îndelung cu ce scop ai venit aici.
Dacă vei susține sau vei combate petiția lui ser Vaemond.
Dar apoi mi-am dat seama.
Ai de gând să-ți susții propria cauză.
Nu este o judecată cinstită, ci o capcană.
O cursă întinsă de regină și Mână, aș face rămășag, ca să-mi declare fiul nelegitim.
Lui Laenor i-ai făcut și mai mult rău.
Mă înșel?
L-am iubit pe fiul tău.
Poate că nu mă crezi, dar e adevărat.
Nu eu am poruncit să fie ucis.
Și nici nu am fost părtașă la uciderea sa, îți jur.
Iată ce îți propun.
Susține-l pe Luke și îi logodim pe copiii Laenei cu ai mei.
Baela va fi regina Celor Șapte Regate.
Iar fiii ei vor moșteni tronul.
Rhaena va domni în Driftmark și...
cu timpul, pe tron vor sta copiii ei și ai lui Lucerys.
O ofertă generoasă.
- Sau una disperată. - Ce mai contează?
Aici chiar ai dreptate.
Nu contează.
Te poți târgui cu mine oricât poftești...
venind împreună cu nepoata mea ca să mă înmoi.
Mâine însă, Hightowerii îți vor da prima lovitură.
Te vor face să cazi în genunchi,
iar eu voi fi singură.
Alicent?
Alicent...
Nu, sunt Rhaenyra, tată.
Rhaenyra.
E aievea?
Crezi că e adevărat Cântecul de Gheață și Foc?
Da.
Visul lui Aegon...
Mi-ai spus că e datoria noastră să ținem regatul unit în fața unui dușman comun.
Numindu-mă moștenitoare, ai dezbinat regatul.
Am crezut că asta îmi doresc.
Dar e o povară grea.
E prea grea.
Unicul meu copil.
Dacă vrei să port povara, atunci apără-mă!
Și apără-mi copiii.
Mă doare.
Doare.
Știam...
Știam că vei...
Vreau să iau cina, Otto.
E dimineață, Alteță.
Diseară.
Întreaga mea familie s-a reunit la Fortăreața Roșie.
Vreau să luăm cina împreună.
Adu lapte de mac!
Nu.
Doar organizează cina.
Deși curtea nădăjduiește
că lordul Corlys Velaryon va supraviețui rănilor sale,
ne-am reunit aici cu misiunea sumbră
de a stabili succesiunea în Driftmark.
Ca Mână a Regelui, vorbesc cu glasul său în această chestiune și toate celelalte.
Coroana va asculta acum petițiile.
Ser Vaemond din Casa Velaryon.
Regina mea...
Lord Mână...
Casele noastre nobile precedă Cele Șapte Regate
și se trag din Vechea Valyrie.
Cât timp Casa Targaryen a stăpânit cerul,
Casa Velaryon a stăpânit mările.
După Urgia din Valyria, casele noastre au devenit ultimele de stirpea lor.
Strămoșii noștri au venit pe noul tărâm știind că, dacă aveau să dea greș,
neamurile și numele lor luau sfârșit.
Mi-am petrecut toată viața în Driftmark, apărând tronul fratelui meu.
Sunt cea mai apropiată rudă a lordului Corlys, împărtășim același sânge.
Sângele adevărat și pur al Casei Velaryon îmi curge prin vene.
Ca și prin venele fiilor mei, urmașii lui Laenor Velaryon.
Dacă ai ține cu adevărat la sângele casei tale, ser Vaemond,
nu ai cuteza să iei locul moștenitorului ei de drept.
Nu, îți pasă doar de tine și de propria ambiție.
Vei avea prilejul de a-ți susține cauza, prințesă Rhaenyra.
Fii amabilă și îngăduie-i lui ser Vaemond să vorbească!
Ce știi tu, prințesă, despre sângele de Velaryon?
Chiar dacă mi-aș tăia venele și ți l-aș arăta,
tot nu l-ai recunoaște.
În joc sunt viitorul și supraviețuirea casei mele, nu ale casei tale.
Regina mea, lordule Mână...
Aceasta este o chestiune de sânge, nu de ambiție.
Pun mai presus de orice supraviețuirea și perpetuarea casei și neamului meu.
Vă îndemn cu smerenie să mă numiți succesorul fratelui meu...
lordul de Driftmark și Stăpânul Valurilor.
Îți mulțumesc, ser Vaemond.
Prințesă Rhaenyra, poți vorbi acum în numele fiului tău, Lucerys Velaryon.
Dacă e să onorez această farsă cu un răspuns,
țin să amintesc curții că, în urmă cu 20 de ani, chiar în...
Regele Viserys din Casa Targaryen, Primul pe numele său,
regele Andalilor, al Rhoynarilor și al Primilor Oameni,
Lord al Celor Șapte Regate și Protector al Domeniului.
Astăzi voi sta eu pe tron.
Alteță...
Mă descurc. Voi fi în stare.
Am spus că mă descurc!
Mergi înainte!
Ușurel.
Trebuie să-mi mărturisesc...
nedumerirea.
Nu înțeleg...
de ce sunt ascultate petiții în privința unei succesiuni stabilite.
Singura persoană prezentă...
care ar putea cunoaște mai bine dorințele lordului Corlys
este prințesa Rhaenys.
Într-adevăr, Alteță.
Dorința soțului meu a fost dintotdeauna ca Driftmark să ajungă, prin ser Laenor...
la fiul său cu sânge pur, Lucerys Velaryon.
Nu s-a răzgândit nicicând, iar eu l-am sprijinit dintotdeauna.
De fapt, prințesa Rhaenyra tocmai ce m-a înștiințat
că dorește să-și căsătorească fiii, pe Jace și Luke,
cu nepoatele lordului Corlys, Baela și Rhaena.
Propunere cu care sunt de acord din toată inima.
Ei bine, chestiunea a fost rezolvată.
Din nou.
Îmi reafirm, pe această cale, decizia
ca prințul Lucerys din Casa Velaryon să fie moștenitorul Driftmarkului,
al Tronului Driftwood și următorul Stăpân al Valurilor.
Încălcați legea...
și o tradiție de veacuri...
ca să vă așezați fiica pe tron.
Și totuși, cutezați să-mi spuneți
cine e vrednic să moștenească numele Velaryon.
Nu.
Nu voi îngădui una ca asta.
„Îngădui”?
Nu uita cu cine vorbești, Vaemond.
Acela nu e un Velaryon adevărat!
Și nu e cu niciun chip nepotul meu.
Mergi în odăile tale! Ai spus destule.
Lucerys este nepotul meu, fără nicio îndoială.
Iar tu nu ești decât al doilea fiu al Driftmarkului.
Vă puteți conduce casa după cum socotiți de cuviință.
Însă nu veți hotărî viitorul casei mele.
Casa mea a supraviețuit Urgiei,
precum și unei puzderii de frământări.
Zeii fie blestemați...
nu voi fi martor la prăbușirea ei
din pricina acestui...
Spune-o!
Copiii ei...
sunt bastarzi!
Iar ea...
e o curvă.
Am...
să-ți tai limba pentru asta.
Își poate păstra limba.
- Dezarmați-l! - Nu e nevoie.
- Chemați maesterii! - Tată?
Te rog, iubirea mea, ia ceva contra durerii.
Nu-mi voi încețoșa mintea.
Trebuie să îndrept lucrurile.
Trupul va putea fi înapoiat în Driftmark în ziua ce vine, milady.
Mai bine le-ați lăsa pe Surorile Tăcute să-și facă treaba.
Aduce ghinion să priviți chipul morții.
Străinul m-a vizitat de nenumărate ori, Mare Maester.
Te încredințez
că nu-i pasă câtuși de puțin dacă ochii-mi sunt deschiși sau închiși.
Nu bei îndeajuns.
- Tu bei mai mult decât un lord al mării. - Eu beau cât se cuvine.
Chiar și când se strânge lațul, ei cred că vom aștepta o veșnicie.
Cât e de plăcut...
să vă văd astă-seară pe toți, laolaltă!
- O rugăciune înainte să începem? - Da.
Fie ca Mama să surâdă iubitor acestei adunări.
Fie ca Fierarul să refacă legăturile rupte prea multă vreme.
Și fie ca zeii să-l odihnească în pace pe Vaemond Velaryon!
Se pare că e un prilej de sărbătoare.
Nepoții mei, Jace și Luke,
își vor lua de soții verișoarele, pe Baela și Rhaena,
întărind și mai mult legătura caselor noastre.
Să închinăm în cinstea tinerilor prinți și a logodnicelor lor!
Ura!
Bravo, Jace, în sfârșit te vei culca cu o femeie!
Să închinăm și în cinstea prințului Lucerys,
viitorul Stăpân al Valurilor.
Ura!
Vei fi nemaipomenit.
Bănuiesc că știi cum are loc actul, nu?
Măcar teoretic. Unde să-ți vâri mădularul.
Încetează, vere!
N-ai decât să o faci pe măscăriciul, dar ține-ți gura în fața logodnicei mele!
Mă unge la suflet...
și mă umple deopotrivă de mâhnire...
să văd aceste chipuri în jurul mesei.
Chipurile pe care le îndrăgesc cel mai mult...
dar care s-au îndepărtat nespus în ultimii ani.
Chipul meu...
nu mai este unul arătos.
Dacă a fost vreodată.
Dar astă-seară...
vreau să mă vedeți așa cum sunt cu adevărat.
Nu doar ca rege...
ci și ca tatăl vostru.
Fratele tău.
Soțul tău.
Și bunicul vostru.
Care, din câte se pare,
nu va mai fi mult printre voi.
Să nu mai nutrim dușmănie unii față de ceilalți!
Coroana nu poate fi puternică
dacă va rămâne dezbinată Casa Dragonului.
Lăsați-vă nemulțumirile deoparte!
Dacă nu de dragul coroanei...
atunci de dragul acestui bătrân...
care vă iubește din tot sufletul pe toți.
Vreau să închin în cinstea Alteței Sale, regina.
Îmi iubesc tatăl.
Dar trebuie să mărturisesc că nimeni nu i-a stat...
alături mai credincios decât soția sa.
L-a îngrijit cu...
dăruire statornică, iubire și onoare.
Și, pentru asta, se bucură de recunoștința mea.
Și îi cer iertare.
Amabilitatea ta mă emoționează profund, prințesă.
Suntem amândouă mame...
și ne iubim copiii.
Ne leagă mai multe decât recunoaștem uneori.
Închin în cinstea ta și a casei tale.
Vei fi o regină vrednică.
Eu...
Regret dezamăgirea de care vei avea parte curând.
Dar, dacă vrei să afli vreodată
cum e să fii satisfăcută, trebuie doar să ceri...
Jace!
În cinstea prințului Aegon și a prințului Aemond!
Nu ne-am mai văzut de ani buni,
dar am amintiri dragi din copilăria petrecută împreună.
Iar acum, la maturitate, sper că am putea fi prieteni și aliați.
În cinstea voastră și a sănătății familiei, dragi unchi!
Și în cinstea ta.
Păzea la fiara de sub scânduri!
Bravo, băiete!
Aș vrea să închin în cinstea Baelei și Rhaenei.
Curând se vor căsători.
Nu-i chiar așa de rău. Mai mult doar te ignoră.
Mai puțin uneori, când e beat.
- Bun. - Să cânte muzica!
Scuză-mă.
Gărzi!
Un ultim omagiu.
Pentru sănătatea nepoților mei.
Jace...
Luke...
și Joffrey.
Fiecare dintre ei, chipeș, înțelept...
puternic.
- Aemond! - Haideți!
Să bem cupele până la fund...
- ...în cinstea celor trei băieți Strong. - Te provoc să repeți asta.
De ce? Era doar un compliment.
Nu te consideri astfel?
- Jace! - Aegon, destul!
De ce ai spune așa ceva de față cu toți?
Spuneam doar cât sunt de mândru de familia mea, mamă.
Deși se pare că nepoții mei nu sunt la fel de mândri de familia lor.
Așteptați!
Daemon...
Mergeți în odăile voastre! Toți. Acum.
Rhaenyra...
Ar fi mai bine să ne întoarcem la Piatra Dragonului.
Dar abia ce-ați sosit.
Lasă-mă să duc copiii acasă.
Mă voi...
întoarce călare pe dragon.
Eu și regele ne-am bucura.
Se pare că a fost o seară de pomină la castel.
Da, milady.
Haide! Bea.
Așa.
Bravo!
Îmi pare rău.
Dar voiai să știi...
dacă îl socotesc adevărat.
Ce să fie adevărat, Alteță?
Nu mai ții minte?
Aegon.
Fiul nostru?
Visul lui.
Cântecul de Gheață și Foc.
Este adevărat.
Ce a văzut în Nord.
Prințul Făgăduit.
Nu înțeleg, Viserys.
Prințul...
Prințul Aegon?
Care va uni regatul în fața înghețului și a beznei.
Tu ești.
Tu ești aceea.
Trebuie să faci asta.
Înțeleg, regele meu.
Gata...
Ajunge...
Dragostea mea.